Ńdɔ̄ ā yǎ fə, sə ńkúkúmá yā mī ngátɔ́b nyɔ́ a? Ǹtondôbə a ngávə́ mína ǹkúkúmá. 14Ngə́ myǎmbāda Ǹtondôbə, syéán nyé wógān kíŋ dzīē. Tə myǎbaan anyu díé, mínā bə́bēn ai ńkúkúmá yǎ ā dzóē mínā, toŋán Ǹtondôbə Zambá wáán, nálā ńgɔ̄ ó nə̄ m̀bəŋ. 15Ngə́ mī bɔ̄ɔ̄ təge wóg kíŋ Ǹtondôbə, ngə́ mī bāān ányu díé, wɔ́ Ńtondôbə wâyi mína dzumbu á yób anə́ ḿból ó ngádzumbu běsōá á yōb. 16Zǎn mú, mǐ yén é mod dzam yǎ Ńtondôbə ǎ bɔ á mís máán. 17Sə ábōg bákad kwé óvə́gā dí a ? Makogolan ai Ǹtondôbə nə́ á lom zə̌ yaŋ ai mvəŋ nâ mǐ yəm nâ mǐ ngábɔ abé éyə̄gan á mís mə́ Ńtondôbə ḿból mī ngáyéd ńkūkúmá.” 18Samuɛ̂l ǎ ngakogolan hḿ ai Ǹtondôbə, ńdɔ Ǹtondôbə a ngálóm zə̄ yaŋ ai mvəŋ amǒs tē. Ǹnam ósə ó ngambáda fɔ́ɔ́ Ńtondôbə bân Samuɛ̂l. 19Bod bə́sə̄ yā áyɔŋ bɔ́ ai Samuɛ̂l nâ: “Kogólán ai Ǹtondôbə ású bītúgā bíé nə́ bǐ zā mān wú, amú yə̄ nâ bǐ ngábəde ésɔ́l á mīńsə́m myáán ḿból bī ngáyéd ńkúkúmá.”